***Қызылорда қаласы, Қараөзек ауылы***

***№39 «Қызылөзек» орта мектебі***

***Бурамбаева Гульмира Турашовна***

***бастауыш сынып мұғалімі***

**Жаңартылған білім беру мазмұны аясында дүниетану пәнін оқытудың тиімді тұстары.**

 Білім – елдердің бәсекелестікке қабілетті болуын қамтамасыз ететін ең тиімді әрі ұзақ

мерзімді стратегия. Осы орайда, 2016 - 2017 оқу жылында 1-сыныптардан бастап Қазақстан Республикасының орта білім беру мазмұнын жаңарту бағдарламасы енгізілді. Бұл бағдарламаның мақсаты білім алушылардың бойында проблемаларды шешудің дағдыларын дамытуға, зерттеуге және түрлі дереккөздеріндегі ақпаратты зерделеуге бағытталған. Білім алушылар білімдерін әрі қарай басқа да жағдайларда жинақтап, қолдана алу мақсатында бастауыш сыныптың оқу бағдарламасына және әрбір білім беру саласындағы пәндерді негізге ала отырып, түсініктерін қалыптастырады. Сондықтан оқушылар өз білімдерін кез келген жағдайға бейімдей алуға және болашақта оларға кездесуі мүмкін кез келген күрделі міндеттерді шешуге үйренеді. Атап айтсақ, жаңартылған бағдарлама бойынша білім берудің мақсаты – кең ауқымды дағдылардың негіздерін меңгерген білім алушы тұлғасының үйлесімді қалыптасып дамуына қолайлы білім беру ортасын жасай отырып, оның бойында кең ауқымды дағдылардың қалыптасып, дамуына ықпал ету болып табылады.

**Жаңартылған оқу бағдарламасының кең ауқымды дағдылары:**

* *Білімді функционалдықпен және шығармашылықпен қолдана білу;*
* *Сын тұрғысынан ойлау арқылы проблемаларды шешу;*
* *Зерттеу жұмысын жүргізу барысында салыстыра отырып қорытындылау;*
* *Ақпараттық-коммуникациялық технологияларды қолдану арқылы* ақ*параттарды іздеу, оны таңдау,қолдану арқылы әлемді тану;*
* *Коммуникативті қарым-қатынас тәсілдерін, оның ішінде тілдік дағдыларды пайдалану барысында ой-пікір алмасу, болжамдар жасай алу;*
* *Топпен және жеке жұмыс жасай білу арқылы көшбасшылыққа баулу.*

 Жаңартылған білім беру мазмұны бастауыш сынып оқушысының жеке тұлғалық қасиеттерін, қызығушылықтарын арттырып, алған білімін өмірде қолдану икемділігін қалыптастыруды көздейді. Соның ішінде, «Дүниетану» пәнін оқытудың мақсатына тоқталар болсақ, оқушылардың бойында оларды қоршаған əлеуметтік орта туралы, ұлттық жəне жалпыадамзаттық құндылықтар мен əлеуметтік қарым - қатынастар туралы түсінігін, сол ортада тиімді қарым-қатынас жасау ережелерін қолдана білу дағдысын қалыптастырады. Тарих, география, қоғамтану пәнінің негіздері арқылы оқушының бойында өзін қоршаған дүние туралы тұтастай білім жүйесінің негізін қалыптастыру болса, «тарих» бойынша уақыттың шегін белгілеу барысында – уақытты сезінеді, «география» арқылы – кеңістікті тани біледі, өзінің орнын сезінеді, ал қоғамтану - қоғамдық ортаны сезінуге көмектеседі. Сөйтіп, оқушының жеке тұлға ретінде дамуына отбасында, жергілікті, аймақтық, ұлттық, жаһандық ауқымда алатын өзіндік орнын түсінуге мүмкіндік береді. Сонымен қатар қоршаған ортада болып жатқан тарихи, географиялық жəне əлеуметтік үдерістерді түсінуге мүмкіндік беретін нақты білім мазмұнын игеруге бағытталған. «Дүниетану» пəні бағдарламасы оқушылардың тану, зерттеу, дəлелдемелерді қарау жəне мəселелерді шешу арқылы пайда болатын сыни тұрғыдан ойлай білу дағдыларын дамытады, сонымен қатар жеке жəне топпен, жұппен жұмыс жасау дағдыларының қалыптасуына бағытталған. Оқыту үдерісінде оқушылардың пəн салалары бойынша білім мен біліктерді саналы түрде меңгеруі  үшін əр пəннің əдістемелік əлеуетін қолдануға, оқу, жоба, зерттеу іс-əрекеттері тəсілдерін меңгеру арқылы дербестігін дамытуға, əлеуметтік мəдени кеңістікте орнын таба білуі үшін біліктерді меңгеруге бағыттайды. Қазіргі кезеңде оқушының өз бетімен білімге ие болу барысында оның белсенді іс-əрекетін ұйымдастыру оқу үдерісіне қойылатын негізгі талаптардың бірі болып табылады. Оқыту нәтижесі оқушылардың сындарлы ойлау, өзіндік ізденіс пен ақпаратты терең талдау, зерттеу дәлелдеу, мәселелерді шешу машығын игеру болуға тиіс. Барлық пәнде үш тілде білім беруді жүзеге асыру қарастырылған, онда үш тілді меңгертіп қана қоймай, сол сияқты оқушылардың сыныптан тыс жұмыстарында үш (қазақ, орыс және ағылшын тілдерінде) тілде ұйымдастыру қарастырылған. Көп тілді оқу ортасын құрудағы әр пәннің қосқан үлесі үш тілде білім беру саясатын жүзеге асыруға мүмкіндік береді және тіл үйретудің негізі болып табылады. Оқушылардың сөйлеу әрекеттерін дамытудың құралы ретінде тілдік мақстарға жетудің алғы шарттарына жатады. Үш тілділік мақсаты, негізінде көп ұлтты Қазақстандықтар үшін, еліміздің жастарының болашақта барлық елдермен терезі тең бола жүріп білім алулары үшін жүргізілуде. Жалпы оқушылар өзін қоршаған ортада болып жатқан тарихи, географиялық және әлеуметтік өзгерістерді түсунуге көмектесетін дағдыларын дамытады, әрі адамгершілік қасиеттерді дамытып, толеранттылықты қалыптастырады.

*«Отанға деген сүйіспеншілік отбасынан басталады. Туған шаңырақтан алған тәрбие - бұл барша халқымыздың бақуатты да табысты болашағының кепілі»* деп Н.Ә.Назарбаев айтқанындай, дүниетану пәнінің «Менің отбасым және достарым» бөлімінде отбасы мүшелері мен достары, отбасылық мерекелер және өз үйі туралы оқушы 1-сыныптан бастап, отбасының маңызын түсініп, отбасы мүшелерінің өзара қарым – қатынасын бағалауды, ондағы дәстүрлерге өз көз – қарасын білдіруді үйренеді. Сөйтіп, отбасын, елін, жерін сүюге дағдыланып, Отанға деген сүйіспеншілігі қалыптасады. «Салт – дәстүр және ауыз әдебиеті» бөлімі бойынша, бала өзінің қазақ екендігін, әр елдің өзінің рәміздері болатынымен танысып, еліміздің өткені мен қазіргі кезеңдеріне шолу жасай отырып, салыстыруға дағдыланады. Сабақ соңында жүргізілетін қалыптастырушы тапсырмалардың тиімді тұстарына келетін болсақ, оқушылар отбасы мүшелерінің атауларымен, олардың бір – біріне жасайтын көмектері, қамқорлығы туралы, оның маңыздылығы жайлы ой бөліседі. Отбасылық мерекелерге байланысты өз ұсыныстарын айтады.

 Сабақ барысында оқу – іс әрекеттерінің көмегімен алынған бақылаулар арқылы оқушылармен кері байланыс орнатады. Сол арқылы мұғалiм талдау жасай отырып, жеке, жұптық, топтық жұмыстағы дағдыларының даму деңгейін анықтап, оқу материалының меңгерiлуінiң сапасын анықтауға және оқушылардың оқудағы жетістіктерінің сапасын жақсартуы үшін алдағы қадамдарын жоспарлап отыруға болады. Нәтижесiнде қолданылған әр түрлi бақылаулар арқылы оқушының өздігінен білім алуға деген қызығушылықтарын оята алады. Ол үшін мұғалім оқушылармен жүргізілетін жеке жұмыстың әр түрлi мақсаттарын айқындап алады:

* Өздігінен үйренуге бағытталған әрекетті мадақтайды;
* Оқудағы өрісін қаншалықты кеңейгенін айтады;
* Білім алу барысында білуге мүмкiндiк туғызады;
* Жоспарланған нәтижелерге жетудегі өрлеуін көрсетеді;
* Оқушылардың өзін - өзі бағалауына мүмкiндiк береді;
* Оқушыларға өзара қолдау мен өзіндік дамуына мүмкiндiк ұсынады.

 **Сонымен дүниетану пәніндегі** қ**алыптастырушы тапсырмалардың тиімділігі неде?**

* *Оқушы өзіне берілген нұсқаулықпен танысады, жауапкершілігі артады;*
* *Оқу мақсатына жету үшін әр оқушы өзі кері байланыс жасай алады;*
* *Нақты неге жету керектігін біліп жұмыс жасайды;*
* *Оқушының алған білімін дәл көрсетеді;*
* *Белгілі уақыт бойынша жұмыс жасауға дағдыланады.*

 **Дүниетану пәніндегі** **топпен жұмыс жасаудың тиімділігіне келер болсақ:**

 Топпен жұмыс жасау кезде қандайда бір істің атқарылуы маңызды емес, оның топпен қалай жасалғаны маңыздырақ.Себебі, бұл жағдайда жұмыстың нәтижесіне әр қатысушының қосқан үлесі ескерілуі керек. Сонымен қатар жұмыс барысында оқушының топта жұмыс істей білу дағдысы қалыптасады. Оқу процесінің бұл іс – әрекет бөлімінде топпен бірге жұмыс істеу арқылы оқушылар бір-бірімен ақылдасып, сұрақтар қойып олар өзара байланыс жасайды. Топпен жұмысты бастамас бұрын оқушыларға төмендегіше нұсқау берілуі тиіс:

* Мұғалім әрбір топқа нақты критерий бойынша тапсырмалар береді;
* Топтық жұмыстың мақсаттарын хабарлайды;
* Жұмысты бағалаудың критерийлерімен таныстырады;
* Жұмыс соңында кім бағалайтыны жайлы хабарлап айтады;
* Топтық жұмыстың уақыты мен өткізілу түрін таныстарды.

Топтық жұмыс жасаған кезде мұғалім оларды бақылап отыру үшін түрлі әдіс – тәсілдер қолдануына болады. Мысалы: «Топты бақылау кестесі». (№1 кесте) Ол үшін мұғалім тапсырмаларды берген соң әрбір топ белсенділіктерін бақылап, кестені толтырып отырады. Оқушылар тапсырмаларды орындап жатқан кезде мұғалім кестедегі бөлімдер бойынша бағалау жүргізеді.

**«Топты бақылау кестесі» №1 кесте**

|  |  |  |  |  |  |
| --- | --- | --- | --- | --- | --- |
| Топ атаулары немесе нөмерлері | Топтағы мүшелердің рөлдерді бөлісіп, тапсырмалары алуы | Топ ережесін сақтауы (басқа топтардағыларға кедергі жасамау, өз топтарындағы қарым – қатынас) | Тапсырманың толық орындалуы, мақсатқа жетуі | Басқа топ мүшелерін тыңдауы, пікір -алмасуы. | Қорытындысы |
|  | + | + | + | + |  |
|  | + | +++ | +- | ++ |  |
|  | + | - | ++ | + |  |
|  | - | -++++ | + | + |  |
|  |  |  |  |  |  |

Жұмыс соңында осы кестеге қарап талдау жасауға болады. Кестенің қорытындысын шығарып және нәтижелерді талқылайды. Оқушыларға топта жасаған жұмыстарына, басқа топтардың жұмыстарына да кері байланыс бергізуге болады. Бұл кезде мұғалім қатысушыларға төмендегідей сұрақтар қоюына болады

* *Топтық жұмыстың қандай жағымды жақтары болды?Себебі?...............................*
* *Әр топтың жұмыстарының сәтті тұстары болды ма?Қандай?..............................*
* *Тапсырмаларды орындау барысында қандай кедергілер болды?Неліктен?.................*
* *Оларды қалай жеңуге болады деп ойлайсыңдар?......................................................*

Бірінші сұраққа жауап алу кезінде әрбір топ мүшесі өзі үшін қандай жағымды жақтары болғанын дәлелмен айтып, топтық жұмысқа кері байланыс жасай алады.

Екінші сұраққа жауап алу кезінде мұғалім қатысушылармен әрбір топтың жұмыстарындағы жетістіктерін айта кетіп ортақ нәтиже шығарады.

Ал үшінші және төртінші сұрақтар бойынша оқушылардың зейінін пайда болған кедергілерге шоғырландырып, бірлесе шешуді қарастыруға болады.

**Дүниетану пәніндегі** **жұппен жұмыс жасаудың тиімділігіне келер болсақ:**

 Жұптық жұмыс кезінде әр оқушы өзінің мүмкіндігін көрсете алады. Мұғалім алдын-ала сабаққа дейін жұпты бағалау кестесін жоспарлап алады.Ол үшін мұғалім **«Жұпты бақылау кестесін»** қолдануына болады. (№2 кесте).

**«Жұпты бақылау кестесі» Кесте №2**

|  |  |  |  |
| --- | --- | --- | --- |
| **№** | **Оқушылардың аты-жөні** |  **Айшолпан** |  **Арман** |
| 1 | Тапсырма бойынша жұпта өзара міндеттерін айқындады. | **+** | **+** |
| 2 | Жұпқа берілген тапсырмаға зейін қойып орындайды | **-** | **-** |
| 3 | Жұптағы талқылауға белсене қатысады.  | **-** | **+** |
| 4 | Жұптағы қатысушысына көмектеседі | **+** |  |
| 5 | Бір – бірін мұқият тыңдап, сұрақтар қояды |  | **+** |
| 6 | Талдау жүргізе алады. (дау тудырған сұрақтарға дұрыс шешім беруге тырысты) |  | **++** |
| 7 | Жаңа идеялар ұсына алады |  | **+** |
| 8 | Жиналған мәліметтерді жинақтап қолданады | **+** |  |
|  | **Қорытынды ұпай** |  |  |

 Мұғалім жұптардың тапсырмаларды қалай орындайтын қадағалап, әр оқушының қабілеттіліктерін зерттеп кестеге түртіп отырады. Жұмыстың қорытындысы бойынша оқушыларға бақылаудың қорытындысын жариялап, әрқайсысымен кері байланыс жасап өзіне белгілеп аллуға болады. Бұл кезде мұғалім оқушылардың бірін-бірі бағалау әдісін қолданып, жұмыстарының нәтижесін және оқушылардың қабілеттерін байқап, оларды өздеріне жариялайды. Ол үшін мұғалім қатысушыларға жұптағы әріптесінің жасаған жұмыстарын бағалауын сұрайды. Бұл жұмыстың барысында оқушыларға жұпта жұмыс жасаудың тиімділігіне назарын аударту қажет.

Оқушылардың жұмыстарының нәтижесін түрлі әдіс- тәсілдер арқылы бақылай отырып, мұғалім оқушылардың қандай мәселелерге тоқтағаны туралы мәлімет алады және қандай қадамдарға әрекет ету керек екенін болжап, қорытындылап, мәселелердің шешу жолын қарастырады. Демек*,* мұғалiм алған мәлiметтерді оқушылардың жеке деңгейінің өсуін бақылауда және сынып деңгейінің өсуін бақылауда пайдалануына болады.

**Қорытынды.**

 Жалпы «Дүниетану» пəнін меңгеру барысында оқушылардың бойында қоршаған ортадағы негізгі тəртіп ережелерін сақтау дағдылары қалыптасады. Өзін қоғамдық орындарда сыпайы ұстауды, басқаларға көңіл бөлуді, оларды сыйлай білуді, əдеп сақтауды үйренеді. Өз сезімдері мен өзге адамдардың эмоцияларын сезіне жəне түсіне білуге және өз əрекеттерінің тиімділігін арттыруға бағыттайды. Ең бастысы əлеуметтік ортада өз көзқарасын білдіріп, басқаларды тыңдап, өз ой – пікірін ұсынып талдап, түрлі диалогтарға түсе алады.

 «Маған айтып берсең - ұмытып қаламын, көрсетсең - есте сақтаймын, өзіме жасатсаң -үйренемін» - деп қытай философы Конфуций айтқанындай, өздігінен білім алуға, өздігінен тәжірибе жасап көруге үйренген шәкірттеріміз алған білімдерін өмірде қолдана алатындай функционалды сауаттылығы басым болуына өз үлесімізді қосуымыз үшін қазіргі уақытта жүргізіліп жатқан жаңартылған білім беру бағдарламасының мазмұнына сай ізденістер мен тәжірибелер өз нәтижесін береді деп ойлаймын.

**Пайдаланылған әдебиеттер тізімі:**

1. Дүниетану. 1-сынып. Оқулық. / Қ.Қ.Байтенова.А.А.Жакеева.Е.Н.Попова.Ш.К.Сауқатова.Ж.М.Сейтахметва.Л.Л.Уфимцева – Астана: «Назарбаев зияткерлік мектептері» ДДБҰ, 2016.
2. Елбасы Н.Назарбаевтың «Отбасы күніне құттықтауы». 2013 жыл 8- қыркүйек.
3. Мұғалімдерге арналған нұсқаулық, 2016 ж

****

***Баяндама тақырыбы:***

***«Жаңартылған білім беру мазмұны аясында дүниетану пәнін оқытудың тиімді тұстары»***

***Бурамбаева Гульмира Турашовна***

***№39 «Қызылөзек» орта мектебінің бастауыш сынып мұғалімі***

**Қ Ы З Ы Л О Р Д А - 2019**